Werner Holmberg

Gustaf Werner Holmberg (1. marraskuuta 1830 Helsinki – 24. syyskuuta 1860 Düsseldorf, Saksa) oli suomalainen taidemaalari. Holmberg tunnetaan romanttisista maisemamaalauksistaan. Holmberg kävi Suomen Taideyhdistyksen piirustuskoulua vuosina 1848–1852. Jo seuraavana vuonna hän muutti Saksaan Düsseldorfiin. Holmberg asui ja työskenteli Düsseldorfissa varhaiseen kuolemaansa saakka. == Tuotantoa == Werner Holmbergiä arvostettiin jo omana aikanaan, mutta hänen teoksiaan ehti olla vain vähän esillä harvojen näyttelyiden vuoksi. Hänet kutsuttiin 28-vuotiaana Weimarin taideakatemian professoriksi, mutta hän kieltäytyi tehtävästä. Jo ennen kuin keuhkotauti mursi hänen terveytensä, hän aavisti kuolevansa nuorena. Holmberg noudatti uransa alussa koulutuksensa pohjalta romantiikan ja sen tunteilevan ihanteellisuuden mukaista estetiikkaa. Hänen viimeisten elinvuosiensa tuotanto poikkeaa kuitenkin selvästi Düsseldorfin koulukunnan ihanteista: hän alkoi maalata raikkaita luonnonkuvia, joissa näkyy kansallinen ja omaleimainen realismi. Hänen taiteilijankehityksensä kannalta merkittäviä olivat hänen matkansa vuonna 1857 Hämeeseen ja Satakuntaan, 1858 häämatka Norjaan ja 1859 Pohjois-Hämeeseen. Tämänkin ajan talvet hän työskenteli Düsseldorfissa maalaten öljyvärein kesällä tekemiensä vesivärilaveerattujen luonnosten pohjalta. Nämä työt poikkeavat düsseldorfilaisista opeista aidon tunnepohjansa, koreilemattoman aihevalintansa ja hillityn värinkäyttönsä osalta. Holmbergin tuotantoa on ollut harvoin myynnissä. Hänen varhainen työnsä Lähestyvä rajunilma vuodelta 1856 oli myynnissä Bukowski-Hörhammerin kansainvälisessä syyshuutokaupassa vuonna 2001, ja sen pohjahintana oli 1,6 miljoonaa markkaa. ==Galleria== Holmberg, Revontulet.jpg|Revontulet, 1849 Holmberg, Juhannusyö Torniossa.jpg|Juhannusyö Torniossa, 1849 Werner Holmberg - Storms or Degervik crown office at Kirkkonummi.jpg|Stormsin eli Degervikin kruununvirkatalo Kirkkonummella, 1852 Werner Holmberg - Suomalainen järvimaisema - A II 941 - Finnish National Gallery.jpg|Suomalainen järvimaisema, 1854 Werner Holmberg Saksalainen maisema, 1855.jpg|Saksalainen maisema, 1855 Werner Holmberg - Poplar Alley.jpg|Poppelikuja, 1856 Werner Holmberg - Kyröskoski (1856).jpg|Kyröskoski, 1856 Werner Holmberg - Autumn Morning.jpg|Syysaamu, 1856 Holmberg, Saksalainen maalaistalo.jpg|Saksalainen maalaistalo, 1857 Werner Holmberg - Poplar Alley (1857).tif|Poppelikuja, 1857 Werner Holmberg - Rain at a fjord near Kristiania.jpg|Sadekuuro Kristianian vuonolla, 1858, vesiväri Werner Holmberg - Landscape from Kuru in Morning Light - A I 93 - Finnish National Gallery.jpg|Maisema Kurusta aamuvalaistuksessa, 1858 Werner Holmberg - Landscape from Kuru in Evening Light - A I 92 - Finnish National Gallery.jpg|Maisema Kurusta iltavalaistuksessa, 1858 Werner Holmberg - Autumn Morning in Ringerike.jpg|Syysaamu Ringerikessä, 1859 Holmberg, Metsä sadeilmalla.jpg|Metsä sadeilmalla, 1859 Holmberg, Aihe Torisevalta.jpg|Aihe Torisevalta, 1859 Werner Holmberg - Cottage in Kuru - A I 94 - Finnish National Gallery.jpg|Talonpoikaistalo Kurussa, 1859 Werner Holmberg - Finnish Hop Garden (1860).jpg|Hämäläinen humalisto, 1860 Werner Holmberg - Storm on Lake Näsijärvi.jpg|Myrsky Näsijärvellä, 1860 Werner Holmberg - Mail Road in Häme.jpg|Postitie Hämeessä, 1860 Werner Holmberg Maantie Hämeessä (Helteinen kesäpäivä).JPG|Maantie Hämeessä (Helteinen kesäpäivä), 1860 Werner Holmberg - Ideal Landscape (1860).jpg|Ihanteellinen maisema, 1860, kevyen viimeistelyn suoritti Hans Gude ==Vaikutus suomalaiseen taiteeseen== Hän oli ensimmäinen kansainvälistä arvostusta saanut suomalainen taiteilija. Hän jätti jälkensä etenkin suomalaiseen maisemamaalaukseen. Werner Holmberg by Walter Runeberg, 1862 - Cygnaeus Gallery - Helsinki - DSC05667.JPG|Walter Runebergin rintakuva Holmbergista, 1862 Victor Westerholm - Werner Holmberg's Graveside - A-1993-402 - Kansallisgalleria.jpg|Werner Holmbergin haudalla, Victor Westerholm, 1882 Medaillon portrait 1 of 16 Holmberg by Ville Vallgren.jpg|Medaljonki Holmbergista Ateneumin julkisivulla, Ville Vallgren, 1887 == Lähteet == == Aiheesta muualla == * Werner Holmberg Valtion taidemuseon kokoelmissa * Luokka:Suomalaiset taidemaalarit Luokka:Düsseldorfin koulukunta Luokka:Vuonna 1830 syntyneet Luokka:Vuonna 1860 kuolleet Luokka:Romantiikan taiteilijat